משחקי השף

**משחקי השף** היא תוכנית מציאות ישראלית שעוסקת בבישול, המשודרת החל מ-19 בינואר 2014 במסגרת שידורי הזכיינית רשת. שתי העונות הראשונות שודרו בערוץ 2, והעונה השלישית ואילך משודרות בערוץ 13. הפורמט של התוכנית פותח ב"רשת" בשיתוף תאגיד המדיה הבין-לאומי ITV. פורמט התוכנית נמכר לרשת RTL.

שידורה של העונה הראשונה החל ב-19 בינואר 2014, ופרק הגמר שודר ב-8 באפריל 2014, והרייטינג היה 32.9%. שידורה של העונה השנייה החל ב-28 בפברואר 2016, ופרק הגמר שודר ב-23 במאי 2016, והרייטינג היה 30.8%. העונה השלישית עלתה ברשת 13 ב-15 במאי 2018, ובה השף יוסי שטרית החליף את השף מאיר אדוני, שעבר לתוכנית בייק אוף ישראל של קשת 12. פרק הגמר של העונה שודר ב-4 בספטמבר 2018, והרייטינג היה 13.9%. ב-7 באוקטובר החלה עונת הקונדיטוריה של "משחקי השף", בשם "משחקי השף: קונדיטור", אליה הצטרף לצוות השופטים הקונדיטור ארז קומרובסקי. תוכנית הגמר התקיימה ב-27 בנובמבר. העונה הרביעית עלתה לשידור ב-30 באוקטובר 2019 והסתיימה ב-25 בפברואר 2020. העונה החמישית עלתה לשידור ב-17 באפריל 2021 והסתיימה ב-9 באוקטובר 2021. העונה השישית עלתה לשידור ב-5 בספטמבר 2022 והסתיימה ב-7 בפברואר 2023. העונה השביעית עלתה לשידור ב-5 באוגוסט 2024 והסתיימה ב-29 בדצמבר 2024.

העונה השמינית עלתה ב-8 בנובמבר 2025 והסתיימה ב-7 במרץ 2026.

## מבנה התוכנית
בתוכנית משתתפים חובבי בישול אך היא בעיקר מורכבת מטבחים המגיעים ממטבחים מקצועיים, שמתחרים על התואר "השף המוכשר בישראל". את התוכנית מנחה מירי בוהדנה.
בתוכנית יש ארבעה שלבים: האודישן העיוור, מחנה האימונים, קרבות המטבח ופרקי הגמר.
* בשלב האודישנים העיוורים כל מתמודד מכין מנה תוך שעה בלבד, והיא עומדת למבחן טעימה עיוורת בפני שלושת השופטים, שלא רואים את המתמודד ולא יודעים כל פרט עליו. בזמן הטעימה המתמודד צופה בשופטים ושומע אותם, עד שלב ההחלטה שבו נסגר מסך הצפייה. לאחר הטעימה השופטים נפגשים עם המתמודד וכל שופט חושף את החלטתו, האם העניק סכין למתמודד (ציון "עובר"). מתמודד שקיבל סכין משלושה שופטים לפחות עובר לשלב מחנה האימונים. החל מהעונה השלישית, השופטים יכלו להעניק למתמודד "הזדמנות שנייה" אם היו חלוקי דעות על המנה או אם חשבו שהוא מנוסה והאודישן הראשון שלו לא הצליח.
* למחנה האימונים מגיעים 30 המתמודדים (בעונה השנייה עברו 33 מתמודדים, בעונה השלישית 29 מתמודדים) שעברו בהצלחה את שלב הטעימה העיוורת. הם נבחנים בשלוש משימות, אחת מכל שף: משימת דיוק וטכניקה, משימת איזון טעמים ומשימת דמיון. בסוף כל משימה כל שף בוחר שני מתמודדים כך שבכל נבחרת יש שישה מתמודדים. בעונה השלישית הוחלט לראשונה שבסיום כל משימה, מלבד בחירה לנבחרות תהיה גם הדחה של המתמודדים שביצעו את המשימה הכי פחות טוב. בפועל, הרעיון יושם רק לאחר המשימה הראשונה.
* בשלב קרבות המטבח הנבחרות מתחרות זו בזו, וחברי הנבחרת המנצחת זוכים בחסינות מהדחה עד התוכנית הבאה. בכל פרק ניתנות שתי משימות: משימה קבוצתית ומשימת הדחה אישית. במשימה הקבוצתית השף מסייע לנבחרתו בייעוץ כיצד להכין את המנה, אך אסור לו לטעום מן האוכל או לגעת ולעזור בבישול. המנות עומדות לשיפוט של 14 טועמים "מומחים", שמתחלפים מדי תוכנית בהתאם לנושא הפרק (לדוגמה: איטלקיים למשימת פסטה, קרניבורים למשימת בשר וכו'). בתום המשימה הזו נבחרת אחת זוכה בחסינות. חברי שתי הנבחרות המפסידות מתמודדים במשימת ההדחה האישית על מקומם בנבחרת. השפים טועמים את כל המנות, ביניהן המנות של חברי הנבחרת שלהם, בטעימה עיוורת בלבד, ונותנים ציון לכל מנה מבלי לדעת מי הכין אותה. כשנותרו 7 מתמודדים (שלב אחד לפני רבע הגמר), מספר הטועמים "המומחים" יורד לשבעה ולפיכך חל כלל חדש, לפיו הנבחרת שמנצחת אינה עוברת אוטומטית לשלב הבא, אלא השף של הנבחרת מעניק חסינות לאחד מחברי הנבחרת שלו.
* בפרק חצי הגמר, 5 המתמודדים מתחרים האחד בשני בכמה משימות שהשפים נותנים, להכין מנות שהומצאו על ידי השפים עצמם, ובסופן נקבעת שלישיית הגמר (בעונה הראשונה רביעיית הגמר).
* פרק הגמר התנהל באופן שונה בעונה הראשונה ובעונה השנייה. בעונה 1, השתתפו 4 מתמודדים שביצעו שתי משימות. את משימת הגמר הראשונה שפטו שלושת השפים במבחן טעימה עיוורת, ובסופה הודחו שני מתמודדים. במשימת הגמר השנייה השתתפו שני המתמודדים האחרונים שנותרו, והציונים ניתנו על ידי 24 שפים מהמובילים בישראל, שבחרו את המנצח בעונה. בעונה השנייה, הייתה רק משימה אחת, בה שלושת הפיינליסטים נדרשו לבשל ארוחה בת שלוש מנות: ראשונה, עיקרית וקינוח, בעזרת שלושה מחבריהם לנבחרת שהודחו (לבחירתם), ואת המנה שפטו 24 שפים בכירים מכל הארץ.
* בסוף כל עונה מחליפים השפים את צבעי הנבחרות שלהם כדי לשמור על טוהר השפיטה ושצבעי הנבחרות מהעונה הקודמת לא יודעו לשופטים מבחוץ.

## השופטים
* מאיר אדוני (עונות 1–2), שף ישראלי ומבעלי המסעדה "כתית" בתל אביב. מסעדות נוספות בבעלותו: "המזללה", "בלו סקיי" ו"לומינה". אדוני נחשב לשף רגיש ונוסטלגי, שלעיתים היה מזיל דמעות בתוכנית עקב לחץ או התרגשות.
* אסף גרניט, שף ישראלי מבעלי המסעדה מחניודה בירושלים. חלק מהמסעדות הנוספות בבעלותו: "יודל'ה", "מונא", "טלבייה" "הסדנא" "בלאגן ו"שבור" שעליה זכה גם בכוכב מישלן. שף גרניט ידוע באופיו הסגור והקשוח במטבח ובחיים כאחד, אך הוא מתגלה פעמים רבות גם כאדם ביישן ורגיש. נוטה להעסיק לאחר הצילומים מתמודדי עבר מנבחרתו בשלל המסעדות שלו.
* מושיק רוט, שף ישראלי, הפעיל מסעדה בשם "Samhoud places &" במרכז אמסטרדם, שזכתה לשני כוכבים במדריך מישלן, והוא השף הישראלי היחיד אשר הגיע להישג זה. נאמן לטעמים שלו
* יוסי שטרית (החל מעונה 3), שף ישראלי מבעלי המסעדה "היבה" שבתל אביב, נבחר שנתיים ברציפות ברשימת השפים הטובים בעולם (2024 ,2025)
* ארז קומרובסקי (משחקי השף קונדיטור, עונות 4–5), שף ישראלי שהקים את רשת המסעדות לחם ארז ואת מסעדת "מינט" בניו יורק.
* תמר כהן צדק (עונה 6) שפית ישראלית, שף והבעלים של מסעדת "קוצ'ינה הס 4".
* רז רהב (עונה 6) שף והבעלים של מסעדת "OCD".
* תומר אגאי (עונה 6) שף והבעלים של מסעדות "סנטה קתרינה" ו"צ'נה".
## העונה הראשונה (2014)
את עונה זו הנחתה מירי בוהדנה ובה השתתפו השפים מאיר אדוני, אסף גרניט ומושיק רוט בתור שופטים. התוכנית שודרה בערוץ 2 בשידורי רשת, מ-19 בינואר 2014 עד ל-8 באפריל 2014. בעונה זכתה מאיה קליין מהנבחרת האפורה של השף מאיר אדוני.

### המתמודדים

### טבלת המשימות הקבוצתיות
בטבלה מתוארות מספר הצלחות שהקבוצות קיבלו

### טבלת המשימות האישיות

### סיכום עונה
**מקרא**

;הערות

## העונה השנייה (2016)
את עונה זו הנחתה מירי בוהדנה ובה השתתפו השפים מאיר אדוני, אסף גרניט ומושיק רוט בתור שופטים. התוכנית שודרה בערוץ 2 בשידורי רשת, מ-28 בפברואר 2016 עד ל-23 במאי 2016. בעונה הזו נערך לראשונה בתוכנית שלב גלגל ההצלה שבו המנצח חזר למשחק. בגמר זכה המתמודד אור גינסברג מהנבחרת השחורה של השף מאיר אדוני.

### המתמודדים

### טבלת המשימות הקבוצתיות
בטבלה מתוארות מספר הצלחות שהקבוצות קיבלו

### סיכום המשימות האישיות

### טבלת הדחות
**מקרא**

**הערות**

## העונה השלישית (2018)
בעונה השלישית משתתף השף יוסי שטרית כשופט במקומו של מאיר אדוני (שעבר לשמש שופט בתוכנית בייק אוף ישראל של קשת 12) יחד עם השפים אסף גרניט ומושיק רוט. העונה השלישית (כמו כן גם התוכנית) שודרה בערוץ 13 של רשת, החל מ-15 במאי 2018 עד ל-4 בספטמבר 2018. את העונה הנחתה מירי בוהדנה. בעונה זו בשלב קרבות המטבח, בכל קרב הקבוצה המנצחת חסינה מהדחה ושתי הקבוצות הנותרות מתחרות בשתי משימות אישיות שבסוף כל אחת – מודח מתמודד. החל מקרב המטבח השלישי הנבחרת המנצחת מקבלת חסינות רק למשימת הדחה אחת.
בעונה זו זכה אורן אסידו מהנבחרת השחורה של השף אסף גרניט.

### המתמודדים

### טבלת המשימות הקבוצתיות
בטבלה מתוארות מספר הצלחות שהקבוצות קיבלו

### סיכום המשימות האישיות

### טבלת הדחות
**מקרא**

**הערות**

## עונת הקונדיטוריה (2018)
ב-7 באוקטובר 2018 עלתה העונה הראשונה של משחקי השף: קונדיטור. עונה זו כוללת את שופטי התוכנית (שטרית, גרניט ורוט), אליהם מצטרף גם השף ארז קומרובסקי. עונת הקונדיטוריה שודרה בערוץ 13 של רשת. את העונה הנחתה מירי בוהדנה. פרק הגמר שודר ב-27 בנובמבר 2018. בעונה זאת זכה גל בוכניק מהנבחרת האדומה של אסף גרניט.

### המתמודדים

### טבלת המשימות הקבוצתיות
בטבלה מתוארות מספר הצלחות שהקבוצות קיבלו

### סיכום המשימות האישיות

### סיכום עונה
**מקרא**

## העונה הרביעית (2019–2020)
העונה הרביעית עלתה לשידור ברשת 13 ב-30 באוקטובר 2019 והסתיימה ב-25 בפברואר 2020. השופטים הם גרניט, רוט, קומורובסקי ושטרית והמנחה מירי בוהדנה. בעונה זאת שלוש נבחרות בניגוד לעונת הקונדיטוריה אף על פי שישנם ארבעה שופטים, ולכן לשופט ארז ניתנה האפשרות ל-2 סכיני זהב. סכין זהב נותן לשופט ארז להציל מתמודד מהדחה, בעונה זו זכתה המתמודדת אבישג לוי מהנבחרת האפורה של אסף גרניט.

### המתמודדים

### טבלת המשימות הקבוצתיות
בטבלה מתוארות מספר הצלחות שהקבוצות קיבלו

### סיכום המשימות האישיות

### טבלת הדחות
**מקרא**

**הערות**

## העונה החמישית (2021)
העונה החמישית עלתה לשידור ברשת 13 ב-17 באפריל 2021 והסתיימה ב-9 באוקטובר 2021. השופטים הם גרניט, רוט, קומורובסקי ושטרית והמנחה מירי בוהדנה. בעונה זו זכה אביתר מלכה מהנבחרת האפורה של מושיק רוט.

זאת העונה הראשונה שבה מושיק רוט ניצח בתוכנית משחקי השף.

### המתמודדים

### טבלת המשימות הקבוצתיות
בטבלה מתוארות מספר הצלחות שהקבוצות קיבלו

### סיכום המשימות האישיות

### טבלת הדחות
**מקרא**

**הערות**

## העונה השישית (2022–2023)
העונה השישית עלתה לשידור ברשת 13 ב-5 בספטמבר 2022 והסתיימה ב-7 בפברואר 2023. השופטים הם אסף גרניט, מושיק רוט, יוסי שטרית, תמר כהן צדק, תומר אגאי ורז רהב. המנחה היא מירי בוהדנה. עונה זו היא הראשונה שבה על הנבחרות יהיו אחראים שני שפים במקום אחד. בעונה זו זכה תום לוי מהנבחרת השחורה של אסף גרניט ורז רהב.

### המתמודדים

### טבלת המשימות הקבוצתיות
בטבלה מתוארות מספר הצלחות שהקבוצות קיבלו

### סיכום המשימות האישיות

### טבלת הדחות
**מקרא**

### רייטינג עונתי

## העונה השביעית (2024)
העונה השביעית עלתה לשידור ברשת 13 ב-5 באוגוסט 2024 והסתיימה ב-29 בדצמבר 2024.

התכנית בעונתה השביעית חזרה למתכונה המקורי משלוש העונות הראשונות, כאשר מכילה 3 שופטים. השופטים הם אסף גרניט, מושיק רוט ויוסי שטרית, המנחה היא מירי בוהדנה. בעונה זו זכה שחר תמיר מהנבחרת האדומה של אסף גרניט.

### המתמודדים

### טבלת המשימות הקבוצתיות
בטבלה מתוארות מספר הצלחות שהקבוצות קיבלו

### סיכום המשימות האישיות

### טבלת הדחות
**מקרא**

### רייטינג עונתי

## העונה השמינית (2025–2026)
העונה השמינית עלתה לשידור ברשת 13 ב-8 בנובמבר 2025 והסתיימה ב-7 במרץ 2026.

### המתמודדים

### טבלת המשימות הקבוצתיות
בטבלה מתוארות מספר הצלחות שהקבוצות קיבלו

### סיכום המשימות האישיות

### טבלת הדחות
**מקרא**

### רייטינג עונתי

## שידורים מקבילים
במקביל לעונה הראשונה שודרה התוכנית "המלצת השף" במהלכה ארחה נועה רוזין שף אחד ומתמודד ממשחקי השף. המתמודד והשף בישלו מנות, ובסוף כל פרק התקיים משחק טעימות.

## סדרות בת
### משחקי השף: אוטו אוכל

ב-9 במרץ 2017 החל שידורה של סדרת בת בשם משחקי השף: אוטו אוכל. בסדרה בת זו התחרו שלושת השפים: אסף גרניט, מאיר אדוני ומושיק רוט אחד בשני כדי לגלות איזה אוכל הכי ערב לחך הישראלי.

### [[#עונת הקונדיטוריה (2018)|משחקי השף: קונדיטור]]
ב-7 באוקטובר 2018 עלתה העונה הראשונה של משחקי השף: קונדיטור. עונה זו כללה את שופטי התוכנית (שטרית, גרניט ורוט), אליהם הצטרף גם השף ארז קומרובסקי. הזוכה: גל בוכניק.

## פרסים ומועמדויות

## ראו גם
*מאסטר שף

## קישורים חיצוניים
* 

* 
* 
* 
* 
* 
* 
* 
* 
* 
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות מציאות ישראליות: בישול
קטגוריה:תוכניות טלוויזיה ישראליות שעלו לשידור בשנת 2014
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:תוכניות וסדרות טלוויזיה שצולמו באולפני מזמור הפקות